Auf da Hüglkettn übam Inn hod ma a befestigte Siedlung erricht, de wo ma Neiäding ghoaßn hod. Neiäding is im Joar 1231 zum easchtn Moi in a Urkundn erwähnt worn. Weil ma vo dem Oart weit ibas Land einischaung und aa weil ma an Schiffsvakea afm Inn - damois hod ma afm Inn no mid am Schiff foarn kenna - guat kontrolliern ko, hom de boarischen Herzög ogfangt, Neiäding zum befestign und auszumbaun.